Andrius Tekorius

Andrius Tekorius – Kazimiero Simonavičiaus universiteto prorektorius, Generolo Jono Žemaičio Lietuvos karo akademijos dėstytojas, Gynybos analizės centro politikos analitikas ir Senato narys.

Biografija 
1991-1993 m. dirbo Vidaus reikalų ministerijoje skyriaus viršininku, valdybos viršininko pavaduotoju, 1993-2011 m. - VSD generalinio direktoriaus pavaduotoju, kartu buvo NATO nacionalinis patarėjas, Lietuvos Respublikos paslapčių apsaugos koordinavimo komisijos pirmininko pavaduotojas. 

Nuo 2012 m. dirba mokslinį, analitinį ir pedagoginį darbą nacionalinio saugumo ir gynybos srityje. Dėsto Generolo Jono Žemaičio Lietuvos karo akademijoje, Mykolo Romerio ir Kazimiero Simonavičiaus universitetuose. 

Nuo 2015 m. - Kazimiero Simonavičiaus universiteto prorektorius. 

Yra Lietuvos karo akademijos ir Kazimiero Simonavičiaus universiteto Senatų narys.

Pagal išsilavinimą A. Tekorius yra teisininkas, Mykolo Romerio universiteto Teisės fakultete įgijo tarptautinės teisės magistro kvalifikacinį laipsnį. Mokėsi NATO gynybos koledže Italijoje, Europos gynybos ir saugumo koledže Belgijoje, Baltijos gynybos koledže Estijoje, Karinių jūrų pajėgų akademijos Gynybos resursų vadybos institute JAV, Harvardo universitete JAV ir kitur.

Jam yra pripažintas laisvės gynėjo teisinis statusas.

Kita veikla 
Yra Tarptautinės karo teisės asociacijos narys.

Bibliografija 

 Valstybės ir tarnybos paslapčių apsauga. I dalis. – Vilnius: Generolo Jono Žemaičio Lietuvos karo akademija, 2014. –329 p. – ISBN: 978-609-8074-20-8.  
 Valstybės ir tarnybos paslapčių apsauga. II dalis. – Vilnius: Generolo Jono Žemaičio Lietuvos karo akademija, 2014. – 288 p. – ISBN: 978-609-8074-21-5.  
 NATO informacijos apsauga. I dalis. – Vilnius: Generolo Jono Žemaičio Lietuvos karo akademija, 2015. – 336 p. – ISBN: 978-609-8074-41-3.
 NATO informacijos apsauga. II dalis. – Vilnius: Generolo Jono Žemaičio Lietuvos karo akademija, 2015. – 305 p. – ISBN: 978-609-8074-42-0.
 Jungtinių Tautų ir Europos Sąjungos informacijos apsauga. – Vilnius: Generolo Jono Žemaičio Lietuvos karo akademija, 2021. – 833 p. – ISBN: 978-609-8277-11-1.

Apdovanojimai 

 Vyčio kryžiaus ordino Karininko kryžius.
 Prancūzijos Respublikos Nacionalinio nuopelnų ordino Riterio kryžius.
 Latvijos Respublikos Pripažinimo kryžiaus ordino Didysis karininko kryžius.
 Lenkijos Respublikos Nuopelnų ordino Karininko kryžius.
 Estijos Respublikos Marijos žemės kryžiaus ketvirtojo laipsnio ordinas.

Šaltiniai 
VSD direktoriaus pavaduotojai